b'\n_START_ARTICLE_\nYdre London\n_START_PARAGRAPH_\nYdre London (engelsk Outer London) er et navn p\xc3\xa5 den del af Greater London som ligger uden for den gamle London by, indre London. De tyve bydele i ydre London blev indlemmet i Greater London i 1965, og h\xc3\xb8rte tidligere til andre grevskaber (counties). Undtaget er North Woolwich, som ogs\xc3\xa5 f\xc3\xb8r 1965 var en del af London._NEWLINE_Bydelene er: Barking and Dagenham, Barnet, Bexley, Brent, Bromley, Croydon, Ealing, Enfield, Haringey, Harrow, Havering, Hillingdon, Hounslow, Kingston upon Thames, Merton, Newham, Redbridge, Richmond upon Thames, Sutton og Waltham Forest_NEWLINE_Specielt i forbindelse med befolkningsstatistik bruges en anden definition p\xc3\xa5 ydre London: uden Newham og Haringey, men med Greenwich. Det g\xc3\xb8r det lettere at sammenligne tal f\xc3\xb8r og efter omstruktureringen i 1965.'